આસ્ટોડિયા વિસ્તારમાં સૈયદવાડા ખાતે રહેતી સંજિદા પરવીન અસલમખાનની ઉંમર હવે ચાલીસી વટાવી ચૂકી છે. ૧૯૯૬માં પ્રસૂતિ માટે વીએસ હોસ્પિટલમાં દાખલ થયેલી સંજિદાને પુત્ર જન્મના સમાચાર મળતાં જિંદગી ખુશખુશાલ બની ગઈ હતી. પરંતુ તેનો આનંદ ૪૮ કલાકથી વધુ ટકી શક્યો નહીં. પ્રસૂતિ સમયે સંજિદાને કમરમાં અપાયેલા એક ઈંજેકશને તેની જિંદગી બદલી નાખી. સંજિદાને એનેસ્થેટિસ્ટની ટીમના ડો. કલ્પેશ શાહ અને ડો. નીના શાહ દ્વારા કમરમાં એક ઈંજેકશન આપવામાં આવ્યું હતું.